

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK509** | | |
| Tantárgy elnevezése | **Szociális munka idősekkel gyakorlat** | | |
| Tantárgy oktatójának neve | **Udvari Kerstin** | Beosztása, tudományos fokozata | **tanszékvezető**  **PhD** |
| Tantárgy óraszáma | **nappali tagozaton 30 óra**  **levelező tagozaton 12 óra** | | |
| Tanóra típusa | **terepgyakorlat** | | |
| Meghirdetési időszak | **őszi félév** | | |
| Kreditszám | **1 kredit** | | |
| A tantárgy célja | A hallgató ismerje és tudja értelmezni az időskorhoz kapcsolódó biológiai, pszichés és szociálpszichológiai folyamatokat. Legyen tájékozott az adott körben alkalmazható szociális munkaformákról, tisztázódjanak kompetencia határai. Tudatosodjék a szociális munka helye és szerepe az idősellátásban. Ismerje fel az egyéni szükségleteken alapuló gondozási folyamat jelentőségét az idős ember életminősége és autonómiája szempontjából. Lássa meg a team munkában a szociális munkás feladatait. | | |
| Szükséges előtanulmányok, feltételezett tudásanyag | **-** | | |
| Fejlesztendő kompetenciaterületek | **képességei**  Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  **attitűdje**  Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett.  Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  **autonómiája és felelőssége**  Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. Kommunikációjáért hatáskörén belül mindenkor felelősséget vállal. | | |
| Tantárgyi leírás | A hallgatók az elméletben tanultak vessék össze a gyakorlatban tapasztaltakkal. Ismerjenek meg különböző ellátás típusokat. Figyeljék meg, mennyire tud érvényesülni a gyakorlatban az egyéni szükségletekre alapozott gondoskodás, az ehhez kapcsolódó team kikből áll és működik-e. A szociális munkás helye és szerepe a team munkában. Figyelje meg, milyen lehetőségek adódnak az idősellátásban a szociális munkaformák alkalmazására (egyéni esetmunka, csoportmunka, közösségi munka). Tanulmányozza a kliens intézményen belüli és azon túli érdekérvényesítési lehetőségeit.  **Kapcsolódó tantárgyak:**  Szociális munka idősekkel, Szociális munka idősekkel szeminárium, Pszichológia, Szociális jog, Érdekvédelem és jogvédelem a szociális ellátásban.  **Feldolgozás módja:** a terepen szerzett tapasztalatok feldolgozása szeminárium keretében történik.  **Gyakorlati követelmény:**  A hallgató 4-5 oldal terjedelemben készítsen egy dolgozatot az anonomitás szabályainak betartásával, az alábbi tartalommal:   * röviden mutassa be annak az intézménynek a feladatkörét, ahol a gyakorlatot töltötte, * készítsen életútinterjút egy intézményi ellátottal, * az interjú, valamint személyes tapasztalatai, szakmai ismeretei alapján határozza meg az idős személy gondozási szükségleteit, * saját információit vesse össze az intézményi egyéni gondozási terv tényleges tartalmával, * amennyiben szükséges, tegyen javaslatot az idős személy egyéni gondozási tervének módosítására, fejlesztésére.   **A terepválasztás módja:**  A terephely kiválasztása a főiskola katalógusából történik. Indokolt esetben a hallgató terephely választási javaslatát is elfogadjuk. Ennek feltétele a hallgató részéről az alábbi információk megjelölése:   * Intézmény neve, * Intézmény típusa, * Intézmény elérhetősége, * Intézményvezető neve, * Leendő tereptanár neve, végzettsége, * Intézményről rövid tájékoztató anyag, prospektus, * Annak a személynek a megnevezése, akivel a hallgató személyesen felvette a kapcsolatot az intézményben. | | |
| Kötelező és ajánlott irodalom | - | | |
| Ismeretek ellenőrzésének módja | **Értékelés:** A tereptanár írásos véleményt készít a hallgató terepmunkájáról, melyet a gyakorlat utolsó napján, az igazolással együtt a hallgatóval eljuttat a főiskolára, a terepkoordinátor részére. Az értékelés a szeminárium vezetője által 1 – 5 – ig érdemjeggyel történik. Az értékelés szempontjai: a tereptanár értékelése, a hallgató szemináriumi aktivitása, teljesítménye, a dolgozat minősége. | | |
| Tantárgy tárgyi követelményei | **terephely** | | |